गसाइगाव : Indian Council of Social Science Research (IM PRESS ) मुंनि आफादा बान्जायनायाव सान्थामनि माल्टि दिसिप्लिनारि हाबाफारिनि 2020नि 3 निफ्राय 5 फेब्रुआरि सिम Internal Quality Assurance Cell (IQAC) नि हेफाजाबाव गसाइगाव फरायसालिमानि पष्ट ग्रेजुवेट थाखोनि रांखान्थि बिफाननि सायाव गंसे हादोर गेजेरारि थाखोनि सावराय जथुम खुंफुंनाय जागोन।
 बे सावराय जथुम खुंफुंनाय आफादनि लिंथुमगिरि ड° दिनेश दास बिथाङा बुङो दि सावराय जथुम नि गाहाइ थांखिया जायगा, हालामारि आरो मुलुगनां थोरफोयाव आबहावा फोजोबस्रांनाय आरो सास्टेनेबुल डेभेलपमेन्ट।  जेराव मुलुग सोलोंसालि, फरायसालिमानि फोरोंगिरि, नायबिजिरसं फरायसा,सोलोंथाइगिरि,आयेन बिजिरगिरिनि फ्राय सेमिनार पेपार नागिरनाय जादों।  सोलिफु बोसोरनि 4 नबेम्बर सिम गावनि आयदानि सेमिनार पेपार गथायनो हागोन।
 गोसो गुदुं बाहागो लागिरि (Intending Paper Presenters) फोरा खुफुं आफादनि लिंथुमगिरि ड° दिनेश दासनिफ्राय बे 7002129976 जानबुं नम्बराव फन हरनानै गुवारै मोनथिनो हासिगोन।  बेनि अनगायैबो बांद्राय मोनथिहैनो थाखाय बे वेबसाइट www. gossaigaoncollege. org खौरां बुथुमनो हागोन होन्ना बुंथिदों।
 मख'जाथावदि 2020 माइथायाव बर'लेण्ड जारखुंथाय गौथुमनि कक्राझार जिलानि गसाइगाव फरायसालिमायाव खुंफुं जानो गोनां हादोर गेजेरारि सावराय जथुम हाबाफारियाव मुलुगनि गुबुन गुबुन मुलुग सोलोंसालि फरायसालिमा फारियै जापान,नेपाल,मालद्वीप आरो स्रिलंका बिबुंगोरा फोरनि बिबुंथिआ गाहाइ नोजोर बोथावसिन जागोनखौ हास्थायदों बान्जाय आफाद बिबानगोरा मोना। 